CELEX: 32019D0603
Language: hr
Date: 2019-04-11 00:00:00
Title: Provedbena odluka Komisije (EU) 2019/603 оd 11. travnja 2019. o izmjeni prilogâ Odluci 2006/766/EZ u pogledu uvrštenja Ujedinjene Kraljevine Velike Britanije i Sjeverne Irske i nekih njezinih krunskih posjeda na popise trećih zemalja i državnih područja iz kojih je odobreno unošenje školjkaša, bodljikaša, plaštenjaka, morskih puževa i proizvoda ribarstva za prehranu ljudi u Uniju (priopćeno pod brojem dokumenta C(2019) 2834) (Tekst značajan za EGP.)

12.4.2019   
               
               
                  HR
               
               
                  Službeni list Europske unije
               
               
                  L 103/44
               
            
         PROVEDBENA ODLUKA KOMISIJE (EU) 2019/603
         оd 11. travnja 2019.
         o izmjeni prilogâ Odluci 2006/766/EZ u pogledu uvrštenja Ujedinjene Kraljevine Velike Britanije i Sjeverne Irske i nekih njezinih krunskih posjeda na popise trećih zemalja i državnih područja iz kojih je odobreno unošenje školjkaša, bodljikaša, plaštenjaka, morskih puževa i proizvoda ribarstva za prehranu ljudi u Uniju
         
            
               (priopćeno pod brojem dokumenta C(2019) 2834)
            
         
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 854/2004 Europskog parlamenta i Vijeća od 29. travnja 2004. o utvrđivanju posebnih pravila organizacije službenih kontrola proizvoda životinjskog podrijetla namijenjenih prehrani ljudi (1), a posebno njezin članak 11. stavak 1.,
         budući da:
         
                     (1)
                  
                  
                     Ujedinjena Kraljevina dostavila je 29. ožujka 2017. obavijest o namjeri povlačenja iz Unije na temelju članka 50. Ugovora o Europskoj uniji (UEU). Europsko vijeće donijelo je 22. ožujka 2019. u dogovoru s Ujedinjenom Kraljevinom Odluku (EU) 2019/476 (2) o produljenju razdoblja iz članka 50. stavka 3. UEU-a. U skladu s tom odlukom, ako Zastupnički dom ne odobri Sporazum o povlačenju najkasnije 29. ožujka 2019., razdoblje predviđeno u članku 50. stavku 3. UEU-a produljuje se do 12. travnja 2019. Budući da Sporazum o povlačenju nije odobren do 29. ožujka 2019., pravo Unije prestat će se primjenjivati na Ujedinjenu Kraljevinu i u njoj od 13. travnja 2019. („datum povlačenja”).
                  
               
                     (2)
                  
                  
                     Uredbom (EZ) br. 854/2004 utvrđeno je da se proizvodi životinjskog podrijetla smiju uvoziti samo iz treće zemlje ili dijela treće zemlje koji se nalazi na popisu sastavljenom u skladu s tom uredbom.
                  
               
                     (3)
                  
                  
                     U Odluci Komisije 2006/766/EZ (3) navedene su one treće zemlje koje ispunjavaju kriterije iz Uredbe (EZ) br. 854/2004 i koje prema tome mogu jamčiti da izvoz tih proizvoda u Uniju ispunjava sanitarne uvjete utvrđene u zakonodavstvu Unije u cilju zaštite zdravlja potrošača.
                  
               
                     (4)
                  
                  
                     Konkretno, u Prilogu I. toj odluci utvrđen je popis trećih zemalja iz kojih je odobreno unošenje školjkaša, bodljikaša, plaštenjaka i morskih puževa za prehranu ljudi, a u Prilogu II. toj odluci utvrđen je popis trećih zemalja i državnih područja iz kojih je dopušten uvoz proizvoda ribarstva za prehranu ljudi. Na tim se popisima navode i ograničenja u pogledu navedenog uvoza iz određenih trećih zemalja.
                  
               
                     (5)
                  
                  
                     Ujedinjena Kraljevina Velike Britanije i Sjeverne Irske pružila je potrebna jamstva da će zajedno s nekim svojim krunskim posjedima od datuma povlačenja ispunjavati uvjete iz Uredbe (EZ) br. 854/2004 za unošenje pošiljaka školjkaša, bodljikaša, plaštenjaka, morskih puževa i proizvoda ribarstva za prehranu ljudi u Uniju, i to tako što će ostati usklađena sa zakonodavstvom Unije tijekom početnog razdoblja od najmanje devet mjeseci.
                  
               
                     (6)
                  
                  
                     Stoga, uzimajući u obzir navedena posebna jamstva koja je pružila Ujedinjena Kraljevina Velike Britanije i Sjeverne Irske, a kako bi se izbjegli nepotrebni poremećaji u trgovini nakon datuma povlačenja, Ujedinjenu Kraljevinu Velike Britanije i Sjeverne Irske i neke njezine krunske posjede trebalo bi uvrstiti na popise trećih zemalja i državnih područja utvrđenih u Odluci 2006/766/EZ iz kojih je odobreno unošenje školjkaša, bodljikaša, plaštenjaka, morskih puževa i proizvoda ribarstva za prehranu ljudi.
                  
               
                     (7)
                  
                  
                     Priloge I. i II. Odluci 2006/766/EZ trebalo bi stoga na odgovarajući način izmijeniti.
                  
               
                     (8)
                  
                  
                     Ova bi se Odluka trebala primjenjivati od 13. travnja 2019., osim ako se pravo Unije na taj datum i dalje bude primjenjivalo na Ujedinjenu Kraljevinu Velike Britanije i Sjeverne Irske i u njoj.
                  
               
                     (9)
                  
                  
                     Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,
                  
               DONIJELA JE OVU ODLUKU:
         
            Članak 1.
            Prilozi I. i II. Odluci 2006/766/EZ mijenjaju se u skladu s Prilogom ovoj Odluci.
         
         
            Članak 2.
            Ova Odluka primjenjuje se od 13. travnja 2019.
            Međutim, ne primjenjuje se ako se pravo Unije na taj datum i dalje bude primjenjivalo na Ujedinjenu Kraljevinu Velike Britanije i Sjeverne Irske i u njoj.
         
         
            Članak 3.
            Ova je Odluka upućena državama članicama.
         
         
            Sastavljeno u Bruxellesu 11. travnja 2019.
            
               
                  Za Komisiju
               
               Jyrki KATAINEN
               
                  Potpredsjednik
               
            
         
         
            (1)  SL L 139, 30.4.2004., str. 206.
         
         
            (2)  Odluka Europskog vijeća (EU) 2019/476, donesena u dogovoru s Ujedinjenom Kraljevinom, od 22. ožujka 2019. o produljenju razdoblja iz članka 50. stavka 3. UEU-a (SL L 80 I, 22.3.2019., str. 1.).
         
            (3)  Odluka Komisije 2006/766/EZ od 6. studenoga 2006. o utvrđivanju popisâ trećih zemalja i državnih područja iz kojih je dozvoljen uvoz školjkaša, bodljikaša, plaštenjaka, morskih puževa i proizvoda ribarstva (SL L 320, 18.11.2006., str. 53.).
      
      
         
            PRILOG
            Prilozi I. i II. Odluci 2006/766/EZ mijenjaju se kako slijedi:
            
                        (1)
                     
                     
                        Tablica iz Priloga I. Odluci 2006/766/EZ mijenja se kako slijedi:
                        
                                    (a)
                                 
                                 
                                    umeću se sljedeći reci nakon unosa za Čile:
                                    
                                                „GB
                                             
                                             
                                                UJEDINJENA KRALJEVINA VELIKE BRITANIJE I SJEVERNE IRSKE
                                             
                                             
                                                 
                                             
                                          
                                                GG
                                             
                                             
                                                GUERNSEY”
                                             
                                             
                                                 
                                             
                                          
                              
                                    (b)
                                 
                                 
                                    umeće se sljedeći redak nakon unosa za Grenland:
                                    
                                                „JE
                                             
                                             
                                                JERSEY”
                                             
                                             
                                                 
                                             
                                          
                              
                  
                        (2)
                     
                     
                        Tablica iz Priloga II. Odluci 2006/766/EZ mijenja se kako slijedi:
                        
                                    (a)
                                 
                                 
                                    umeće se sljedeći redak nakon unosa za Gabon:
                                    
                                                „GB
                                             
                                             
                                                UJEDINJENA KRALJEVINA VELIKE BRITANIJE I SJEVERNE IRSKE”
                                             
                                             
                                                 
                                             
                                          
                              
                                    (b)
                                 
                                 
                                    umeće se sljedeći redak nakon unosa za Gruziju:
                                    
                                                „GG
                                             
                                             
                                                GUERNSEY”
                                             
                                             
                                                 
                                             
                                          
                              
                                    (c)
                                 
                                 
                                    umeće se sljedeći redak nakon unosa za Iran:
                                    
                                                „JE
                                             
                                             
                                                JERSEY”